
Előterjesztés – 3.
Nagymaros Város Önkormányzatának az Önkormányzat Szervezeti és

Működési Szabályzatáról szóló 7/2024. (X.9.) önkormányzati rendelete alapján

A napirendet tárgyaló ülés dátuma:
2026. július 30.
A napirendet tárgyaló ülés:
Képviselő-testület

Az előterjesztést készítette:
dr. Molnár-Fábián Ágnes aljegyző
Előterjesztő:
Petrovics László polgármester
A napirendet tárgyaló ülés típusa-1:
nyílt / zárt
A napirendet tárgyaló ülés típusa-2:
rendes / rendkívüli
A határozat elfogadásához szükséges többség típusa:
egyszerű / minősített
A szavazás módja:
nyílt / titkos

A tárgyalandó témakör:
Döntés a Váci Tankerületi Központtal kötendő finanszírozási megállapodás jóváhagyásáról a Nagymarosi Kittenberger Kálmán Általános Iskola szaniter egységeinek felújításához

Tisztelt Képviselő-testület!

A Váci Tankerületi Központ kezdeményezte finanszírozási megállapodás megkötését a Nagymarosi Kittenberger Kálmán Általános Iskola és Alapfokú Művészeti Iskola szaniter egységeinek felújításához kapcsolódó kivitelezési munkák megvalósítása érdekében.
A beruházás célja az iskola szaniter helyiségeinek felújítása a megállapodás mellékletét képező műszaki leírásban foglaltak szerint. A fejlesztés hozzájárul az intézmény infrastruktúrájának korszerűsítéséhez, valamint a tanulók és az intézmény dolgozói számára megfelelőbb használati feltételek biztosításához.
A finanszírozási megállapodás alapján a beruházás lebonyolítója a Váci Tankerületi Központ, amely a szükséges beszerzési eljárást lefolytatja, a nyertes kivitelezővel vállalkozási szerződést köt, valamint a teljesítésigazolás kiállítását követően elszámol az Önkormányzattal.
A megállapodás szerint Nagymaros Város Önkormányzata a beruházás megvalósításához bruttó 3.000.000 Ft, azaz hárommillió forint összegű támogatást biztosít. Az összeg fedezete a 2026. évi önkormányzati költségvetésben rendelkezésre áll.
A felek rögzítik továbbá, hogy a beruházás megvalósításával összefüggésben egymással szemben további finanszírozási igényt nem támasztanak.
A beruházás megvalósítása Nagymaros város érdekeit szolgálja, ezért javaslom a finanszírozási megállapodás jóváhagyását.

Nagymaros, 2026. július 28.








Petrovics László sk.








          polgármester


Határozati javaslat

Nagymaros Város Önkormányzata

Képviselő-testületének

__/2026. (VII.____.) határozata
Nagymaros Város Önkormányzatának Képviselő-testülete úgy dönt, hogy
1. jóváhagyja a Váci Tankerületi Központtal kötendő finanszírozási megállapodást a Nagymarosi Kittenberger Kálmán Általános Iskola és Alapfokú Művészeti Iskola szaniter egységeinek felújításához kapcsolódó kivitelezési munkák támogatására;

2. a beruházás megvalósításához bruttó 3.000.000 Ft, azaz hárommillió forint összegű önkormányzati finanszírozást biztosít a 2026. évi költségvetés terhére;

3. felhatalmazza a polgármestert a finanszírozási megállapodás aláírására, valamint a megállapodás végrehajtásához szükséges jognyilatkozatok megtételére.
Felelős: polgármester

Határidő: a döntést követően azonnal

Melléklet

· Finanszírozási megállapodás

Nagymaros, 2026. július 28.








 Petrovics László s.k.
              polgármester

